rejauldu/bengali-wikipedia huggingface dataset:
আমিনুল ইসলাম বাদশা (১৪ এপ্রিল ১৯২৯ - ৪ আগস্ট ১৯৯৮) একজন বাংলাদেশি ভাষা আন্দোলনের কর্মী ছিলেন। ভাষা আন্দোলনে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।   জন্ম  আমিনুল ১৯২৯ সালের ১৪ এপ্রিল বাংলাদেশের পাবনা শহরের কৃষ্ণপুর মহল্লায় জন্মগ্রহণ করেন। তার পিতা নুরুজ্জামান শেখ ও মাতা খবিরন নেছা।    রাজনৈতিক জীবন  আমিনুল ১৯৪৩ সালে দ্বিতীয় বিশ্বযুদ্ধের সময় পাবনার গোপালচন্দ্র ইনস্টিটিউশনের ছাত্র অবস্থায় সেলিনা বানু ও কমরেড প্রণতি কুমার রায়ের সঙ্গে ভারতের কমিউনিস্ট পার্টির রাজনীতির সংস্পর্শে যান এবং ছাত্র ফেডারেশনে যোগ দেন। তিনি ব্রিটিশ ভারতের স্বাধীনতা ও দুর্ভিক্ষ প্রতিরোধ আন্দোলনে অংশ নেন।  রাজশাহীর নেতা আতাউর রহমানের নেতৃত্বে ১৯৪৭ সালে ৪ নভেম্বর পাবনার ঈশ্বরদীতে অনুষ্ঠিত যুব সম্মেলনে গণতান্ত্রিক যুবলীগ গঠিত হলে আমিনুল এতে অংশ নেন। ১৯৪৮ সালের প্রথম দিকে তিনি গণতান্ত্রিক যুবলীগ গঠনে ভূমিকা রাখেন এবং ১৯৫৩ সালে বন্দিমুক্তিসহ নিখিল ভারত মুসলিম লীগবিরোধী নানা আন্দোলনে অংশ নেন। ১৯৫৪ সালে প্রাদেশিক নির্বাচনে যুক্তফ্রন্টের নির্বাচন পরিচালনায় পাবনা জেলা গণতান্ত্রিক কর্মী শিবিরের যুগ্ম-আহবায়ক হিসেবে নির্বাচিত হন। ১৯৫৭ সালে মাওলানা আব্দুল হামিদ খান ভাসানীর গঠিত ন্যাশনাল আওয়ামী পার্টি ন্যাপে যোগ দেন এবং দলটির প্রার্থী হিসেবে ১৯৭০-এর সাধারণ নির্বাচনে প্রাদেশিক পরিষদ প্রতিদ্বন্দ্বিতা করেন। ১৯৭১ সালে পাবনা জেলা প্রশাসকের নেতৃত্বে গঠিত মুক্তিযুদ্ধের হাইকমান্ডের সদস্য হন। ওই বছর ১০ এপ্রিল পাকিস্তানি বাহিনী পাবনা জেলা দখল করলে তিনি কলকাতায় মুক্তিযুদ্ধ সংগঠিত করতে ভূমিকা পালন করেন। স্বাধীনতার পর বাংলাদেশের রাজনীতিতে প্রগতিশীল বিকল্প ধারা তৈরিতে ভূমিকা রাখেন।   ভাষা আন্দোলন  ১৯৪৮ সালের ২৬ ফেব্রুয়ারি সর্বদলীয় রাষ্ট্রভাষা সংগ্রাম পরিষদ গঠন করা হলে আমিনুল এ পরিষদের যুগ্ম আহ্বায়ক নির্বাচিত হন। ২৭ ফেব্রুয়ারি পরিষদের বৈঠকের সিদ্ধান্ত অনুসারে ১৯৪৮ সালের ২৯ ফেব্রুয়ারি পাবনা শহরে হরতাল পালিত হয়। ওই হরতালে ১৪৪ ধারা ভঙ্গ করে পাবনা শহরে ছাত্র-জনতার মিছিলে নেতৃত্বে দেন তিনি।    কারাবরণ  ১৪৪ ধারা ভঙ্গ করায় পুলিশ হরতাল কর্মসূচি থেকে আমিনুল ইসলাম বাদশাসহ ৬৪ জন আন্দোলনকারীকে গ্রেফতার করে। পরে আন্দোলনের মুখে ওই দিনই আদালত থেকে তার আরো কর্মীসহ সবাই মুক্তি পান। ২ মার্চ তিনি আবার গ্রেফতার হন ও ক'দিন পর ছাড়া পান।   ১৯৫০ সালের ২৪ এপ্রিল রাজশাহী কেন্দ্রীয় কারাগারের খাপড়া ওয়ার্ডে আটক রাজবন্দিদের উপর জেল পুলিশের গুলিবর্ষণে ৭ জন বিপ্লবী নিহত ও ৩০ জনেরও অধিক বন্দি গুরুতর আহত হন। আমিনুল আহতদের একজন ছিলেন। মৃত্যুর দিন পর্যন্ত তার পায়ে বুলেটবিদ্ধ ছিলো।  ১৯৫৪ সালে প্রাদেশিক নির্বাচনী অভিযান চালানোকালে ২২ ফেব্রুয়ারি আমিনুলকে গ্রেফতার করা হয়। সে নির্বাচনে মুসলিম লীগের পরাজিত হলে তিনি এক মাস কারাভোগের পর পর মুক্তি পান। এর দু্ই মাস পর যুক্তফ্রন্ট নেতা শেরেবাংলা ফজলুল হকের নেতৃত্বে গঠিত পূর্ববাংলার প্রাদেশিক সরকার বাতিল করার সঙ্গে সঙ্গে গ্রেফতার হন।    মৃত্যু  আমিনুল ১৯৯৮ সালের ৪ আগস্ট ঢাকায় মৃত্যুবরণ করেন।    তথ্যসূত্র    বহিঃসংযোগ   বিষয়শ্রেণী:১৯৯৮-এ মৃত্যু বিষয়শ্রেণী:১৯২৯-এ জন্ম বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:পাবনা জেলার রাজনীতিবিদ বিষয়শ্রেণী:২০২০-এ একুশে পদক বিজয়ী বিষয়শ্রেণী:পাবনা জেলার ব্যক্তি বিষয়শ্রেণী:বাংলা ভাষা আন্দোলনের সক্রিয় কর্মী
মৃত সাগর পাণ্ডুলিপি, বিশেষার্থে, কুমরান গুহা পাণ্ডুলিপি, ১৯৪৬/৪৭ ও ২০১৭ সালে ১২টি গুহায় আবিষ্কৃত ৯৮১টি পাণ্ডুলিপির সংগ্রহ যা হেলেনীয় আমলের ইহুদি বসতি খিরবেত কুমরানের সংলগ্নে পাওয়া যায় পূর্ব ইহুদি মরুভুমিতে। ধারণা করা হয় ৩য় খ্রিষ্টপূর্ব থেকে ১ম খ্রিষ্টাব্দের মধ্যে এর প্রস্তুতকাল। thumb|মৃত সাগর পাণ্ডুলিপির একটি পাতা, হিব্রু  ভাষায় প্রতিলিপিকৃত তথ্যসূত্র  বিষয়শ্রেণী:প্রত্নতাত্ত্বিক ভাষাংশ বিষয়শ্রেণী:হিব্রু পাণ্ডলিপি বিষয়শ্রেণী:ইহুদী পাঠ্য বিষয়শ্রেণী:প্রাচীন ইহুদী ইতিহাস বিষয়শ্রেণী:প্রাচীন হিব্রু গ্রন্থ বিষয়শ্রেণী:প্রাচীন ইহুদি ইতিহাস বিষয়শ্রেণী:পশ্চিম তীরের ইতিহাস বিষয়শ্রেণী:যিহূদিয়া
থাম্ব|মতিঝিল সরকারি বালক উচ্চ বিদ্যালয় thumb|শৈলেন্দ্র সরকার বিদ্যালয় thumb|ডেট্রয়েট আন্তর্জাতিক বালিকা বিদ্যায়তন বিদ্যালয় একপ্রকার প্রতিষ্ঠান বা সংগঠন, যা মূলত শিক্ষাদানের কেন্দ্র, যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী, এবং শিক্ষাসহায়ক পরিবেশই বিদ্যালয় হবার জন্য যথেষ্ট। বিদ্যালয় নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য নির্ধারিত পাঠ্যপুস্তক থাকে। সাধারণত প্রথম শ্রেণি থেকে বিদ্যালয় শুরু হয়। তবে অধুনা প্লেগ্রুপ, নার্সারি, কিন্ডারগার্টেন (কেজি) ইত্যাদিকে প্রাক-বিদ্যালয় পঠন হিসেবে গ্রহণ করা হয় এবং এসব পাঠদানও বিদ্যালয়ের অন্তর্ভুক্ত ধরা হয়। সাধারণ্যের কাছে বিদ্যালয় শুধুমাত্র প্রথম শ্রেণি থেকে বা প্রাক-বিদ্যালয় থেকে পঞ্চম, দশম বা দ্বাদশ শ্রেণি পর্যন্ত পাঠদানের প্রতিষ্ঠান হিসেবে গণ্য।  বিদ্যালয় সাধারণত তাত্ত্বিক জ্ঞান বিতরণ করে। তবে ব্যবহারিক জ্ঞান বিতরণকারী প্রতিষ্ঠানও বিদ্যালয় হতে পারে। এই ধারণায় বিভিন্ন ট্রেনিং ইনস্টিটিউটও বিদ্যালয় হিসেবে গণ্য হতে পারে। বিশ্বের অধিকাংশ দেশেই তাত্ত্বিক শিক্ষা বাধ্যতামূলক, তাই প্রাথমিক শিক্ষা গ্রহণার্থে বিদ্যালয় গমনও প্রাথমিক শ্রেণীতে বাধ্যতামূলক।   শব্দগত গঠন  "বিদ্যা" (জ্ঞান) এবং "আলয়" (আগার বা স্থান) শব্দদ্বয় সহযোগে বিদ্যালয় শব্দটি গঠিত, যা বিদ্যা বিতরণ ও গ্রহণের স্থান বা আগার হিসেবেই পরিচিত।   বিদ্যালয়ের গঠন  সাধারণত বিদ্যালয়ের এক বা একাধিক ভবন থাকে। তবে ভবনবিহীন অনেক বিদ্যালয় ভারত, বাংলাদেশসহ আফ্রিকার অনেক দেশে পরিচালিত হয়। ভবনসমৃদ্ধ বিদ্যালয়ে যেসকল বিষয় পরিলক্ষিত হয়:  শ্রেণিকক্ষ (আবশ্যিক)  শিক্ষক ও প্রশাসনিক কক্ষ  পাঠাগার  খেলার মাঠ, অনেক বিদ্যালয়েই খেলার মাঠ থাকে না  খাবার ঘর বা ক্যাফেতেরিয়া  গবেষণাগার  কম্পিউটার কক্ষ  মনিটরিং রুম   বিদ্যালয় অনুষঙ্গ    বিদ্যালয়ে পাঠদান ও বিদ্যার্জনে বিভিন্ন উপাদান ব্যবহৃত হয়। যেমন    ব্ল্যাকবোর্ড-চক-ডাস্টার বা মোছনী  পাঠ্যবই  খাতা-কলম-পেন্সিল  বেঞ্চ-চেয়ার-টেবিল  রং-তুলি অবশ্য এসব অনুষঙ্গ ছাড়াও কেবলমাত্র মুখে মুখে অনেক অনানুষ্ঠানিক বিদ্যালয় পরিচালিত হতেও দেখা যায়। কিন্তু সেই বিদ্যালয়গুলিতে সঠিকভাবে পরাশুনো হয় না।বিদ্যালয়গুলিতে সঠিক পাঠক্রমের অভাব রয়েছে।   অনলাইন বিদ্যালয়  আধুনিক ইন্টারনেটভিত্তিক বিশ্বে অনলাইনে ইন্টারনেটের মাধ্যমে পাঠদান ও বিদ্যার্জনের উপায়কে অনলাইন বিদ্যালয় হিসেবে গণ্য করা হয়। এমন অনেক শিক্ষাসহায়ক প্রকল্প আছে, যারা অনলাইনেই এরকম পাঠদান পরিচালনা করে এবং পাঠসম্পন্ন হলে সনদ প্রদান করে।  খাগড়াবন্দ আদর্শ বিদ্যা নিকেতন একটি স্বায়ত্তশাসিত বিদ্যালয়। এই বিদ্যালয়টি রংপুর জেলার বদরগঞ্জ উপজেলায় অবস্তিত।   তথ্যসূত্র   বহিঃসংযোগ  বিষয়শ্রেণী:শিক্ষাপ্রতিষ্ঠান বিষয়শ্রেণী:বিদ্যালয়
রজনী রাই হলেন পুদুচেরির প্রাক্তন লেফটেন্যান্ট গভর্নর। তিনি এপ্রিল ১৯৯৮ থেকে জুলাই ২০২০ পর্যন্ত গভর্নর ছিলেন। তিনি মহারাষ্ট্রের নাগপুরের বাসিন্দা।  তিনি ভারতীয় জন সংঘ এবং ভারতীয় জনতা পার্টির সদস্য ছিলেন।   তথ্যসূত্র    বহিঃসংযোগ    https://web.archive.org/web/20070928060840/http://www.pon.nic.in/open/govern/BIO_LG.htm  বিষয়শ্রেণী:জন্মের সাল অজানা বিষয়শ্রেণী:২০১৩-এ মৃত্যু বিষয়শ্রেণী:পুদুচেরির উপরাজ্যপাল বিষয়শ্রেণী:ভারতের কেন্দ্রশাসিত অঞ্চলের নারী উপরাজ্যপাল এবং প্রশাসক বিষয়শ্রেণী:নাগপুরের রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ‏‎ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:ভারতের নারী রাজ্যপাল বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:ভারতীয় জনসংঘের রাজনীতিবিদ বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:পুদুচেরির রাজনীতিতে নারী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: সম্প্রসারণ করায় রেখে দেওয়া হল। --আফতাব (আলাপ) ১৩:১৯, ২৮ সেপ্টেম্বর ২০১৪ (ইউটিসি) কাম   – (অপসারণের প্রস্তাবনা দেখুনলগ দেখুন) () এক লাইনের নিবন্ধ! বাংলা উইকি এ-ধরণের তথ্যসূত্রবিহীন একলাইনের নিবন্ধ তৈরীতে অনুৎসাহিত করে থাকে। উক্ত ব্যবহারকারীর এ-ধরণের (তথ্যসূত্রবিহীন একলাইনের) আরো নিবন্ধ রয়েছে যা নিবন্ধ সংখ্যা বৃদ্ধির একটি প্রবণতা হিসেবেও ধরে নেয়া যেতে পারে। --মহীন রীয়াদ (আলাপ) ২০:৩৬, ১৯ সেপ্টেম্বর ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মফিজুর রহমান (জন্ম: ১০ নভেম্বর, ১৯৭৮) মাদারীপুরে জন্মগ্রহণকারী সাবেক ও প্রথিতযশা বাংলাদেশী আন্তর্জাতিক ক্রিকেটার।List of Bangladesh ODI Cricketers by Cap Number বাংলাদেশ ক্রিকেট দলের অন্যতম সদস্য ছিলেন তিনি। সংক্ষিপ্ত সময়ের জন্য ১৯৯৭ সালে বাংলাদেশ ক্রিকেট দলের পক্ষে খেলেছেন। ঘরোয়া ক্রিকেটে বরিশাল বিভাগের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন তিনি। সমগ্র খেলোয়াড়ী জীবনে চারটি একদিনের আন্তর্জাতিকে অংশগ্রহণের সুযোগ হয় ‘রশি’ ডাকনামে পরিচিত মফিজুর রহমানের।   খেলোয়াড়ী জীবন  অধিনায়ক আকরাম খানের নেতৃত্বে ১৯৯৭-৯৮ মৌসুমে বাংলাদেশ একাদশ নিউজিল্যান্ড সফরে চারটি প্রথম-শ্রেণীর ক্রিকেটে প্রথমবারের মতো অংশ নেয়। ১৯৮৬ সাল থেকে বাংলাদেশ দল লিস্ট এ ক্রিকেটে অংশ নিলেও এবারই প্রথম তারা প্রথম-শ্রেণীর ক্রিকেট খেলে। দলের সকলের সাথে তারও একযোগে অভিষেক হয়েছিল।  ২২ জুলাই, ১৯৯৭ তারিখে স্বাগতিক শ্রীলঙ্কার বিপক্ষে ওডিআইয়ে অভিষেক ঘটে তার। কলম্বোয় পেপসি এশিয়া কাপের ৫ম খেলায় তিনি সনাথ জয়াসুরিয়ার ক্যাচ তালুবন্দী করেন। তবে বল হাতে বৃষ্টিবিঘ্নিত খেলায় ৬ ওভারে ৩৭ রান দিলেও কোন উইকেট পাননি। ব্যাট হাতে ১২ বল মোকাবেলায় ৬ রান তুলেন। ঐ খেলায় তার দল ১০৩ রানে পরাজিত হয়েছিল।   তথ্যসূত্র    বহিঃসংযোগ       বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:মাদারীপুর জেলার ব্যক্তি বিষয়শ্রেণী:ঢাকা বিভাগ থেকে আগত ক্রিকেটার
ফ্রান্সেসকা গ্যাস্টিন হলেন একজন ব্রিসবেন ভিত্তিক অভিনেত্রী, যিনি ২০১০ সালের জুসি চলচ্চিত্রে প্রধান ভূমিকায় অভিনয় করার জন্য সবচেয়ে বেশি পরিচিত, যেটি আংশিকভাবে তার এবং সহ-অভিনেতা সিন্ডি নেলসনের মধ্যে বাস্তব জীবনের বন্ধুত্বের উপর ভিত্তি করে তৈরি হয়েছিল। Video interview of Cindy Nelson & Francesca Gasteen at TIFF 2010 from Tribute magazine টরন্টো আন্তর্জাতিক চলচ্চিত্র উৎসবে ছবিটির ওয়ার্ল্ড প্রিমিয়ার হয়েছিল। Tristan Swanwick, 'Jucy duo a hit with Clive Owen at Toronto International Film Festival', Courier Mail, Sept 14, 2010   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:২১শ শতাব্দীর অস্ট্রেলীয় অভিনেত্রী
মিখাইলো ভলোদিমিরোভিচ উসাচ (; জন্ম: ২০ নভেম্বর ১৯৯৬; মিখাইলো উসাচ নামে সুপরিচিত) হলেন একজন ইউক্রেনীয় তীরন্দাজ, যিনি ইউক্রেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  উসাচ ইউক্রেনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন মিখাইলো ভলোদিমিরোভিচ উসাচ ১৯৯৬ সালের ২০শে নভেম্বর তারিখে ইউক্রেনের রিভনেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন উসাচ ইউক্রেনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২২টি ১০ পয়েন্ট অর্জন করে সর্বমোট ৬৫১ পয়েন্ট নিয়ে তিনি ৪৮তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ১৭তম স্থান অধিকারী ব্রাজিলের মার্কুস ভিনিসিউস দি'আলমেইদার মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  অন্যদিকে তিনি এবং ভেরোনিকা সের্হিয়িভনা মারচেঙ্কো একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৪৩টি ১০ পয়েন্ট অর্জন করে সর্বমোট ১৩০৮ পয়েন্ট নিয়ে ২১তম স্থান অধিকার করেছিল।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় পুরুষ তীরন্দাজ বিষয়শ্রেণী:ইউক্রেনের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
আল-বাঈদা মসজিদ (, ) মরক্কোর ঐতিহাসিক পুরনো শহর ফেজের ফেস আল-জেদীদে অবস্থিত একটি মসজিদ।   ইতিহাস  মসজিদটি নিকটবর্তী আল-হামরা মসজিদের পরে এবং সম্ভবত মেরিনিড যুগের পরে নির্মিত হয়। বরিস মাসলো (বিশ শতকের লেখক যিনি ফেজের অনেক মসজিদ নথিভুক্ত করেছেন) বিশ্বাস করেন ভবনের গঠন ইঙ্গিত দেয় এটি একটি ছোট অভ্যন্তরীণ স্থান (বর্তমানে মিহরাবের নিকটে) হিসেবে শুরু হয় এবং পরবর্তীতে সম্প্রসারণ করা হয়। সম্ভবত এই সম্প্রসারণে প্রাঙ্গণ ও এর চারপাশের বারান্দা যুক্ত করা হয় যা মূল প্রার্থনা কক্ষের চেয়েও প্রশস্ত। মসজিদটির মিনারটিও এই সম্প্রসারণের সময় থেকেই আছে।   স্থাপত্য   বহির্ভাগ  মসজিদের প্রবেশদ্বারটি ফেস আল-জেদীদের প্রধান সড়কে অবস্থিত। এটিতে নাল আকৃতির খিলান রয়েছে যার উপরে কাঠের একটি ছোট চাঁদোয়া আছে। প্রবেশপথের পাশে একটি ঐতিহাসিক ফোয়ারা আছে যা জেলিজ মোজাইক টালি দিয়ে সজ্জিত। মসজিদের মিনারটি প্রবেশপথ ও ফোয়ারার কিছুটা ডানদিকে (বা দক্ষিণ) ও পিছনে দাঁড়িয়ে আছে।   অভ্যন্তর  মসজিদের প্রবেশপথটি খিলানযুক্ত বারান্দা দিয়ে ঘেরা প্রায় বর্গাকার একটি প্রাঙ্গণের অগ্রগামী। প্রাঙ্গণের মেঝে জেলিজ টালি দিয়ে আবৃত এবং এর মাঝখানে মার্বেল বেসিনের সাথে একটি ফোয়ারা আছে। প্রাঙ্গণের দক্ষিণ দিকের বারান্দাটি প্রধান প্রার্থনা কক্ষের সাথে সংযুক্ত যা প্রাঙ্গণের বারান্দাটির চেয়ে কম প্রশস্ত (সম্ভবত এটি ভবনের অন্যান্য অংশের চেয়ে পুরনো এবং এটিকে প্রসারিত করার জন্য প্রাঙ্গণটি যুক্ত করা হয়)। এই প্রার্থনার স্থানটি প্রায় সমান খিলানগুলোর একটি সারি দিয়ে বিভক্ত। মিহরাবটির গঠন ঐতিহ্যবাহী মরক্কান মিহরাবগুলোর অনুরূপ হলেও এটি তুলনামূলক সরল ও অনলঙ্কৃত।  প্রার্থনা কক্ষ, প্রাঙ্গণ ও মিনারটির মাঝের কোণে একটি অজুখানা রয়েছে। অজুখানাটিতে আয়তকার জলের বেসিন আছে এবং এর চারপাশে সাতটি ছোট কক্ষ রয়েছে যা ল্যাট্রিন হিসেবে কাজ করে।   মিনার  মিনারটি বর্গাকার এবং সামগ্রিকভাবে মরক্কান মিনারগুলোর অনুরূপ। এর প্রধান স্তম্ভটি ১২.৬ মিটার উঁচু এবং এর প্রতিপার্শ্বের প্রস্থ ২.৮২ মিটার। এর উপরে ছোট গৌণ স্তম্ভটি ৩.২৫ মিটার উঁচু এবং শীর্ষে একটি ছোট গম্বুজ আছে। মিনারের পৃষ্ঠ সাদা রঙে আচ্ছাদিত এবং এর সরু জানালাগুলোর চারদিকে অপেক্ষাকৃত সরল জ্যামিতিক নকশা ও কারুকাজ আছে।   আরও দেখুন   মসজিদের তালিকা  মরক্কোর মসজিদের তালিকা  আফ্রিকার মসজিদের তালিকা  আল ফাস মসজিদ  ঔজদার বড় মসজিদ  আল-কারাওইন বিশ্ববিদ্যালয়  মেকনেস গ্র্যান্ড মসজিদ   তথ্যসূত্র    বহিঃসংযোগ   Archnet-এ আল-বাঈদা মসজিদ   বিষয়শ্রেণী:মরক্কোর মসজিদ বিষয়শ্রেণী:উইকিউপাত্তে স্থানাঙ্ক আছে
ক্যাপকাট (চীনে জিয়ানইং নামে পরিচিত) বাইটড্যান্সের তৈরি চীনা একটি শর্ট-ফর্ম ভিডিও এডিটিং অ্যাপ যা পূর্বে ভায়ামেকার নামে পরিচিত ছিলো।   ইতিহাস  ক্যাপকাট ২০১৯ সালে চীনে প্রথম অবমুক্ত করা হয়। প্রথমদিকে এটি আইফোন এবং অ্যান্ড্রয়েডের জন্য বাজারে আসে।  ২০২০ সালে পূর্বের নাম ভায়ামেকার থেকে ক্যাপকাট  নামে পুনঃনামকরণ করা হয় এবং আন্তর্জাতিকভাবে উন্মুক্ত করা হয়।  এটিতে পরে ম্যাক এবং উইন্ডোজের জন্য ওয়েব এবং ডেস্কটপ সংস্করণ অন্তর্ভুক্ত হয়।   ক্যাপকাট ২০২২ সালে  ২০০ মিলিয়ন সক্রিয় ব্যবহারকারী মাইলফলক অর্জন করে।  দ্য ওয়াল স্ট্রিট জার্নাল অনুসারে, ২০২৩ সালের মার্চ মাসে, এটি চীনের ডিসকাউন্ট খুচরা বিক্রেতা টেমু- এর পিছনে এবং মার্কিন যুক্তরাষ্ট্রে দ্বিতীয় সর্বাধিক ডাউনলোড করা অ্যাপ ছিল।  গুগল প্লে স্টোরে ক্যাপকাট ১ বিলিয়নেরও বেশিবার ডাউনলোড হয়েছে।  যুক্তরাষ্ট্রে নিষেধাজ্ঞা  ২০২৫ সালের ১৮ জানুয়ারি রাত ১০টায় ইস্টার্ন টাইম (ইএসটি), যুক্তরাষ্ট্রে নিষিদ্ধ করা হয় টিকটক, ক্যাপকাট এবং বাইটড্যান্স-এর অধীনে থাকা সমস্ত অ্যাপ, বিদেশি প্রতিপক্ষের দ্বারা নিয়ন্ত্রিত অ্যাপ্লিকেশন থেকে আমেরিকানদের সুরক্ষা আইন কার্যকর করার কারণে।  thumb|২০২৫ সালের ২০ জানুয়ারি পরিষেবা পুনরায় চালু হওয়ার পর ক্যাপকাট ওয়েবসাইটে মার্কিন ব্যবহারকারীদের প্রদর্শিত বার্তা পরিষেবা বন্ধ হওয়ার কয়েক ঘণ্টা পর, নবনির্বাচিত প্রেসিডেন্ট ডোনাল্ড ট্রাম্প ট্রুথ সোশ্যাল-এ ইঙ্গিত দেন যে, তিনি তার অভিষেকের দিন একটি নির্বাহী আদেশ জারি করবেন "যাতে আইন কার্যকর হওয়ার সময়সীমা বাড়ানো যায়"। ২১ জানুয়ারি ক্যাপকাট পরিষেবা পুনরায় চালু করতে শুরু করে।   বৈশিষ্ট্যসমূহ  ক্যাপকাট মৌলিক ভিডিও সম্পাদনার বৈশিষ্ট্য সমর্থন করে, যার মধ্যে রয়েছে সম্পাদনা, ট্রিমিং এবং ক্লিপ যোগ করা বা বিভক্ত করা। সম্পাদনা প্রকল্পগুলো শুধুমাত্র একক-স্তরের সম্পাদনার জন্য সীমাবদ্ধ, তবে অ্যাপটি ওভারলে অপশন সমর্থন করে যা অতিরিক্ত এফেক্ট যোগ করার সুযোগ দেয়, যার মধ্যে বহু-স্তরের সম্পাদনা অন্তর্ভুক্ত। অ্যাপটিতে পূর্বনির্ধারিত টেমপ্লেটের একটি লাইব্রেরি এবং একটি টুল রয়েছে যা সম্পাদনাযোগ্য ভিডিও ক্যাপশন তৈরি করতে পারে। ব্যবহারকারীরা সম্পূর্ণ প্রকল্প সরাসরি বিভিন্ন সামাজিক যোগাযোগমাধ্যম প্ল্যাটফর্মে রপ্তানি বা সংরক্ষণ করতে পারেন। ক্যাপকাট-এ একটি ফ্রি সংস্করণ এবং একটি পেইড প্রো সংস্করণ রয়েছে, যা ক্লাউড স্টোরেজ এবং উন্নত বৈশিষ্ট্য প্রদান করে।  তথ্যসূত্র  বিষয়শ্রেণী:ভিডিও সম্পাদনা সফটওয়্যার বিষয়শ্রেণী:২০২৪-এর সফটওয়্যার বিষয়শ্রেণী:২০১৯-এর সফটওয়্যার বিষয়শ্রেণী:বাইটড্যান্স বিষয়শ্রেণী:চীনা ভাষার লেখা থাকা নিবন্ধ
এই শতাব্দীর তিরিশ দশকের শুরুর দিকে গ্রামীণ বসতি বিন্যাসের ধরন নির্ণয়ে সর্বপ্রথম পদক্ষেপ নেন ফরাসি ভূগোলবিদ এ্যালবার্ট ডিমোঁজেন। তার পদ্ধতি অনুসরণ করে সংঘবদ্ধ ও বিক্ষিপ্ত বসতি শনাক্ত করা সম্ভব। বসতির ধরন ব্যাখ্যাদানকারী তার সূত্রটি নিম্নরূপ;  K=(E×N)÷T  এক্ষেত্রে;  K  বসতি বিন্যাসের সূচক মান;  E  প্রধান বসতির জনসংখ্যা ব্যতীত  ওই অঞ্চলের বসতিসমূহের মোট জনসংখ্যা;  N  প্রধান বসতি বাদে ওই অঞ্চলের মোট বসতি সংখ্যা এবং  T  ওই অঞ্চলের সর্বমোট জনসংখ্যা।  এখানে মনে রাখতে হবে যে, ডিমোঁজেন ফরাসি শুমারিতে প্রাপ্ত তথ্যের সদ্ব্যবহার করে সূত্রটি গঠন করেছেন। সুতরাং এই সূত্র পৃথিবীর অন্যান্য অঞ্চলে ব্যবহার যাবে কি না, তা নিয়েও যথেষ্ট সন্দেহ দেখা দেয়। এমন-কি এই সূত্রটি সমসাময়িক কালের ইউরোপের অন্যান্য দেশগুলোতেও তেমন সাফল্যের সঙ্গে ব্যবহার করা সম্ভব হয়নি।
thumb|অভ্যন্তর  হায়দার পাশা মসজিদ ( Chaintár-pasa Tzamí, ), পূর্বে সেন্ট ক্যাথেরিনের চার্চ হচ্ছে সাইপ্রাসের উত্তর নিকোসিয়ায় অবস্থিত একটি মসজিদ‌। আয়া সোফিয়া এর পরে এটি নিকোসিয়ার সবচেয়ে গুরুত্বপূর্ণ ভবন, কারণ পূর্বে নিকোসিয়ার ফরাসি(ল্যাটিন) ক্যাথলিক গির্জা ছিলো।"Historic Cyprus - A Guide to its Towns and Villages, Monasteries and Castles", by Rupert Gunnis (former Inspector of Antiquities in Cyprus), pub 1936, reprinted 1973 by Halkin Sesh Ltd, Nicosia. Pp 58-60 এটিকে হ্যারি চার্লস লুক ঐ দ্বীপের ভবনগুলোর অন্যতম সেরা ভবন হিসাবে বর্ণনা করেছেন।  ভবনটি ১৪ শতকে নির্মিত হয় তৎকালীন ফরাসি উপনিবেশ সাইপ্রাস রাজ্যে এবং তখন এটি সেন্ট ক্যাথেরিনের গির্জা হিসেবে প্রতিষ্ঠিত হয় ‌। ১৫৭০ সালে অটোমানদের দ্বারা নিকোসিয়া জয়ের পর এটি একটি মসজিদে রূপান্তরিত হয়। এটিকে ঐতিহাসিকভাবে "আগালার কামিসি" নামেও ডাকা হত যার অর্থ "প্রভুর মসজিদ" কারণ এটি তুর্কি স্থানীয় অভিজাতরা ঘন ঘন যাতায়াত করতো যারা এর আশেপাশে বসবাস করত। এটি কির্লিজাদ সড়কে অবস্থিত।  ভবনের ডানদিকে সেই জায়গা যাকে সেন্ট ক্যাথরিন বলা হয় সেখানে ১৯ শতকেও দেখা গেছে গ্রীক সাইপ্রিয়টরা প্রায়ই এসে তাদের তেলের বাতি জালিয়েছে। সামনের দরজাটি একটি সূক্ষ্ম গথিক শৈলীতে যার খিলানযুক্ত কার্নিসটি পপি-মাথায় শেষ হয়। এটির উপরে একটি ক্যাথরিন চাকাও রয়েছে।  ডানদিকে একটি মিনার রয়েছে যা আয়া সোফিয়ার পরে পুরানো শহরের সবচেয়ে উঁচু মিনার।Levkosia, the capital of Cyprus" by Archduke Louis Salvator, 1881 দুটি মজবুত দরজা আছে। পশ্চিম দরজায় একটি মার্বেল কারুকাজ আছে যেখানে দুটি ড্রাগনের মাঝে তিনটি গোলাপ খচিত। দক্ষিণ দিকে আরেকটি মজবুত দরজা আছে।  বাম দিকে আছে মসজিদ সংলগ্ন একটি অর্ধ ধ্বংসপ্রাপ্ত ভবন যার মধ্যে শুধুমাত্র কয়েকটি গথিক খিলান অবশিষ্ট আছে। ডানদিকে লতাপাতার কারুকার্য খচিত একটি দরজা রয়েছে। তিনটি গথিক জানালা যার মধ্যে দুটি সরু স্তম্ভ দ্বারা বিভক্ত আলম্ব ও শীর্ষ মর্কট আকৃতির।  মসজিদের বাম দিকে একই ধরনের গুচ্ছ  বর্গাকার বুরুজ রয়েছে।  অভ্যন্তরীণ চুনকাম অনেকটা ঝরে পড়েছিল  যা ২০ শতকে তুলে ফেলে রং করার হয়‌। দুটি গথিক খিলান মূল খিলানটিকে সমর্থন করে যার। এপস ছয় পাঁজরে একটি গুচ্ছ কলামের উপর খিলানের মধ্যপ্রস্তর থেকে উৎস পর্যন্ত। এপস-এর উত্তরে একটি স্যাক্রিস্টি রয়েছে যার খিলানটি সূক্ষ্মভাবে খোদাই করা । এই মসজিদের ডানদিকে মিহরাব ও মিম্বার রয়েছে। এটি এখন একটি আর্ট গ্যালারি হিসাবে  ব্যবহৃতLonely Planet Cyprus,  By Lonely Planet, Josephine Quintero, 2012 এবং পূর্বে একটি বিবাহ নিবন্ধন অফিস ছিল‌।  তথ্যসূত্র  বিষয়শ্রেণী:ইসলামি স্থাপত্য বিষয়শ্রেণী:নিকোসিয়ার মসজিদ বিষয়শ্রেণী:১৪ শতকের মসজিদ বিষয়শ্রেণী:১৪শ শতাব্দীর মসজিদ
আবু উসমান 'আমর ইবনে বাহর আল -কিনানি আল-বসরি ( ) হলেন একজন বিখ্যাত আরব গদ্যলেখক, সাহিত্যিক, ধর্মতত্ত্ববিদ, প্রাণিবিশারদ, তার্কিক এবং ধর্মীয় ও রাজনৈতিক ব্যক্তিত্ব। তিনি সাধারণত ইমাম আল-জাহিজ নামে পরিচিত। তিনি তৎকালীন আব্বাসীয় খিলাফতের অন্তর্ভুক্ত বসরা শহরে ৭৭৬ সালে জন্মগ্রহণ করেন এবং ৮৬৮/৮৬৯ সালে সেখানেই মৃত্যুবরণ করেন।     তিনি নিজেকে আরবীয় গোত্র বনু কিনানার একজন সদস্য হিসেবে বর্ণনা করেছেন।   প্রাণীর বিবর্তন তত্ত্ব  ডারউইনের হাজার বছর আগে ইমাম আল-জাহিজ এই সিদ্ধান্তে পৌঁছেছিলেন যে, প্রাণীদের বিবর্তনকে প্রভাবিত করে এমন কিছু ব্যবস্থা অবশ্যই থাকতে হবে। তিনি তিনটি প্রধান প্রক্রিয়া সম্পর্কে লিখেছেন; অস্তিত্বের লড়াই, একে অপরের মধ্যে প্রজাতির রূপান্তর এবং পরিবেশগত কারণগুলি।  তাই তাকে প্রাকৃতিক নির্বাচনের নীতির রূপরেখার কৃতিত্ব দেওয়া হয়।    গ্রন্থ  ইবনে আল-নাদিম আল-জাহিজের ইমাম জাহিজের লিখিত ১৪০টি বইয়ের তালিকা করেছেন। তার মধ্যে ৭৫টি বর্তমান পাওয়া যায়। তার সর্বাধিক পরিচিতঃ  কিতাব হল আল-হায়াওয়ান (প্রাণীদের বই)। একটি সাতখণ্ডের একটি সংকলন।   কিতাব আল-বায়ান ওয়া-ল-তাবিইন (বাকপটুতা এবং প্রকাশের বই)  মানুষের কথাশৈলীর উপর একটি বিস্তৃত কাজ।   কিতাব আল-বুখালা (কৃপণদের বই) কৃপণতার উপর উপাখ্যানের একটি বিশাল সংগ্রহ।   ইন্তেকাল  ঐতিহাসিক সূত্রে জানা যায় যে, প্রচুর পরিমাণ বই তার উপর পড়ে গেলে তিনি মারা যান।    তথ্যসূত্র   বিষয়শ্রেণী:ধর্মতত্ত্ববিদ বিষয়শ্রেণী:আরব মুসলিম বিষয়শ্রেণী:সাহিত্যিক বিষয়শ্রেণী:ইমাম বিষয়শ্রেণী:ধর্মীয় ব্যক্তিত্ব বিষয়শ্রেণী:গদ্যলেখক বিষয়শ্রেণী:৭৭৬-এ জন্ম বিষয়শ্রেণী:৮৬০-এর দশকে মৃত্যু বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৯ম শতাব্দীর আরব ব্যক্তি বিষয়শ্রেণী:মুতাজিলা বিষয়শ্রেণী:৯ম শতাব্দীর ইসলামের মুসলিম পণ্ডিত বিষয়শ্রেণী:আরব লেখক বিষয়শ্রেণী:মধ্যযুগীয় আরবি সাহিত্য বিষয়শ্রেণী:বসরার ব্যক্তি
মাসুদ রানা-৯ ( সংক্ষেপেঃ এমআর-৯ ) ২০২৩ সালের আসিফ আকবর পরিচালিত বাংলাদেশ-মার্কিন যুক্তরাষ্ট্রের যৌথ প্রযোজনার স্পাই থ্রিলার চলচ্চিত্র। ১৯৬৬ সালের কাজী আনোয়ার হোসেনের লেখা ধ্বংস পাহাড় প্রচ্ছদনামের প্রথম গ্রন্থের অনুসারে এর কাহিনী হয়েছে। এটি হলিউডের এল ব্র্যাভো ফিল্মস এবং বাংলাদেশের চলচ্চিত্র প্রযোজনা প্রতিষ্ঠান জাজ মাল্টিমিডিয়ার যৌথ প্রযোজনায়  নির্মিত। মুখ্য চরিত্রে রয়েছেন এবিএম সুমন, মাইকেল জেই হোয়াইট, ফ্রাঙ্ক গ্রিলো, কেলি গ্রেসন, ম্যাট পাসমোর, দ্য গ্রেট কালী প্রমুখ।   অভিনয়   এবিএম সুমন  –  মাসুদ রানা   ফ্রাঙ্ক গ্রিলো  – রোমান রস  কেলি গ্রেসন  – গিয়া  ম্যাট পাসমোর  – রিচি রস  দ্য গ্রেট কালী  – সেনাসদস্য  অমনি  – নবনীতা   সাক্ষী প্রধান  – দেবী   রেমী গ্রিলো  – জেসন রোস   বিদ্যা সিনহা মিম  – সুলতা রায় (বর্জন)  জেসিয়া ইসলাম - এজেন্ট   পটভূমি  মাসুদ রানা বাংলাদেশ কাউন্টার ইন্টেলিজেন্স এজেন্সির কোড নাম এমআর-৯ সহ একজন সিক্রেট এজেন্ট, ৫৫ বছরেরও বেশি সময় ধরে কাজী আনোয়ার হোসেনের রচিত ব্যাপক জনপ্রিয় উপন্যাসগুলিতে উপস্থিত হয়েছেন, যার মধ্যে ৫৫০ টিরও বেশি এবং তার দ্বারা প্রকাশিত সিরিজে গণনা উপন্যাস রয়েছে। এই চলচ্চিত্রটি মূল প্রথম উপন্যাস "মাসুদ রানা: ধংশ পাহাড়" থেকে নেওয়া হয়েছে।   নির্মাণ    প্রি-প্রোডাকশন  বাংলাদেশের প্রযোজনা সংস্থা জাজ মাল্টিমিডিয়া, এলএ-ভিত্তিক আল ব্রাভো ফিল্মস এবং এমআর-৯ ফিল্মস ছবিটি নির্মাণে যোগদান করেছে। প্রযোজক হলেন আল ব্রাভো, হেমডি কিওয়ানুকা, কলিন বেটস, আকবর, ফিলিপ ট্যান এবং আব্দুল আজিজ এবং নির্বাহী প্রযোজক নিকো ফস্টার, পিটার নগুয়েন, এডুয়ার্ড ওসিপভ এবং ফিলিপ বি গোল্ডফাইন।   চিত্রগ্রহণ  এমআর-৯- এর শুটিং ২০২১ সালের এপ্রিলে শুরু হওয়ার কথা ছিল। কোভিড-১৯ সংকটের কারণে ছবিটির শুটিং বিলম্বিত হয়েছিল। তারপর আবার ২০২২ সালে জুনে শুরু হয়েছিল। চলচ্চিত্রটির শুটিং হচ্ছে যুক্তরাষ্ট্রের লাস ভেগাসে, লস এঞ্জেলেস এবং এটির বাকী অংশের নির্মাণ কাজ বাংলাদেশের পুরান ঢাকা ও সদরঘাট এলাকায় হয়েছে ।   সঙ্গীত  স্পাই অ্যাকশন-থ্রিলার এমআর-৯ ফিল্মের সঙ্গীত রচনা করার জন্য দুইবার গ্র্যামি পুরস্কার বিজয়ী ভারতীয় সুরকার এবং পরিবেশবাদী রিকি কেজ কাজ করছে।   মুক্তি  এমআর-৯ ২০২৩ সালের ঈদুল আযহায় মুক্তি পাওয়ার কথা ছিল। পরে ২৫শে আগস্ট মুক্তির জন্য নির্ধারণ করা হয় ও মুক্তি পায়।  ২০ এপ্রিল ২০২৩ চলচ্চিত্রটির টিজার মুক্তি পেয়েছে। এই চলচ্চিত্রটি পরবর্তী কান চলচ্চিত্র উৎসবে প্রদর্শিত হয়।   তথ্যসূত্র    বহিঃসংযোগ       বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী রোমাঞ্চকর চলচ্চিত্র বিষয়শ্রেণী:বাংলাদেশী গোয়েন্দা চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:বাংলাদেশী রহস্য চলচ্চিত্র বিষয়শ্রেণী:বাংলা উপন্যাস অবলম্বনে চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:এশিয়ার সন্ত্রাসবাদ সম্পর্কিত চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:ঢাকায় ধারণকৃত চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা বিষয়শ্রেণী:২০২৩-এর চলচ্চিত্র বিষয়শ্রেণী:ইংরেজি ভাষার বাংলাদেশী চলচ্চিত্র